โฆษก ศบค. ยืนยัน ยังไม่มีประกาศเพิ่มเวลาเคอร์ฟิว พร้อมขอให้ประชาชนติดตามข่าวสารจากการแถลงข่าวของภาครัฐ เพื่อให้ทราบข้อเท็จจริง
โฆษก ศบค. ยืนยัน ยังไม่มีประกาศเพิ่มเวลาเคอร์ฟิว พร้อมขอให้ประชาชนติดตามข่าวสารจากการแถลงข่าวของภาครัฐ เพื่อให้ทราบข้อเท็จจริงนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงกรณีที่มีการแชร์เอกสารทางราชการของกระทรวงมหาดไทยในโซเชียลมีเดีย ว่า เอกสารดังกล่าวทางกระทรวงมหาดไทยจัดทำขึ้นเพื่อต้องการสื่อสารไปยังฝ่ายปกครองในแต่ละพื้นที่ ที่นับเป็นแนวทางเพื่อเตรียมการรองรับต่อสถานการณ์ต่างๆในพื้นที่ แต่เนื่องจากมีการแปลงความหมายของเอกสารออกไปอีกทาง ทำให้สร้างความตื่นตระหนกให้ประชาชนอย่างมาก และเป็นเรื่องที่ไม่เหมาะสม โดยยืนยันว่า ยังไม่มีประกาศสถานการณ์เคอร์ฟิว 24 ชั่วโมงอย่างที่มีการสร้างข่าวให้เข้าใจเช่นนั้น ซึ่งต้องพิจารณาจากตัวเลขผู้ติดเชื้อต่อไปว่าจะเพิ่มขึ้นหรือลดลงจากนี้ และหากมีข่าวสารใดที่ภาครัฐต้องการส่งถึงประชาชน จะมีการแถลงให้ทราบโดยทั่วกันผ่านทางศูนย์บริหารสถานการณ์โควิด-19 หรือแถลงการณ์ต่างๆ ส่วนความคืบหน้ายอดตัวเลขลงทะเบียนตามมาตรการเยียวยาช่วยเหลือประชาชน 5,000 บาทต่อเดือนของกระทรวงการคลัง ผ่านทาง www.เราไม่ทิ้งกัน.com นั้น ล่าสุดมียอดลงทะเบียนประมาณ 24.2 ล้านคน ขณะที่การเปิดโอกาสให้ประชาชนที่เคยลงทะเบียนไว้ สามารถยกเลิกการลงทะเบียนได้ตั้งแต่วันที่ 4 เมษายนที่ผ่านมา ล่าสุดมียอดขอยกเลิกรวมแล้ว 3 แสนคน โดยขณะนี้กระทรวงการคลังอยู่ระหว่างการพิจารณาความช่วยเหลือตามคุณสมบัติ พร้อมคาดว่าจะทยอยจ่ายเงินตามมาตรการได้ในวันที่ 8 เมษายนนี้(63) เพื่อบรรเทาความเดือนร้อนให้กับประชาชนที่ได้รับความเดือดร้อนอย่างแท้จริงนอกจากนี้ ภาครัฐอยู่ระหว่างการวางแผนจัดสรรหน้ากากอนามัย N95 ที่มีให้กับกลุ่มเสี่ยงเป็นลำดับต้นๆ จะโดยที่มีกระแสข่าวเรียกร้องให้รัฐจัดสรรให้กับทางเจ้าหน้าที่หน่วยกู้ภัยต่างๆนั้น ยืนยันว่า กระทรวงสาธารรสุขพยายามวางแผนอย่างรอบด้านอยู่ เพื่อให้การกระจายหน้ากากสู่ผู้ที่มีความเสี่ยงและความจำเป็นที่ต้องใช้อย่างแท้จริง และขอให้ประชาชนเข้าใจถึงสถานการร์ทั่วโลกที่ขาดแคลนหน้ากากอนามัยเช่นกัน